Vinteryoga på Hindsgavl Slot
Resten af 2022
Rejser til Enagron i 2023
Hindsgavl Slot, Middelfart (Mindfulness)
Hindsgavl Slot, Middelfart (Yogaophold)
Mental sundhed på Hindsgavl Slot
Slotsophold med dansk yogalærer, samt morgen- og aftensmad på Hindsgavl Slot ved Middelfart
4 dage med skøn yoga og halvpension ved Lillebælt
Smukke omgivelser ud til Lillebælt
Vi bor på det smukke Hindsgavl Slot med udsigt til slotshaven og Lillebælt. Vi har valgt dette sted, fordi det er let at komme til, både med bil og med tog. Der er kun ca. to timer med tog fra København, og under halvanden time i bil fra Aarhus. Fra stationen i Middelfart er der kun tre kilometer til slottet, og vi hjælper dig gerne med at arrangere taxa til og fra stationen.
Alle øvelser er tilpasset begyndere og lettere øvede, og tilrettelagt på en måde, så nybegynderen kan være med til det hele, mens den lettere øvede stadig kan blive udfordret.Hvis det er det som man vil ;-)
Program for opholdet på Hindsgavl Slot (Yogaophold)
4 dage med 3 nætter på slottet. Dansk yogalærer under hele opholdet.
Ankomst til slottet, velkomst, havevandring og Yin yoga
Velkommen til Lillebælt og Hindsgavl Slot. Vi anbefaler at du ankommer allerede fra kl. 13.30, så du har god tid til at falde til og nyde slottet og slotshaven.
Vores yogalærer befinder sig i receptionsområdet og er behjælpelig med check-in. Værelserne er klar senest fra kl. 14.00 Ved check-in udleveres det endelige program for opholdet.
Det officielle program for opholdet starter kl. 15.00 hvor vi gerne vil invitere til en lille velkomst. Herefter er det havevandring i slotshaven og Yin Yoga. Af hygiejnemæssige årsager på grund af Covid-19 anbefaler vi, at du medbringer dit eget yogaudstyr, ellers kan du låne hos os.
Efter yogaen er der arrangeret fællesspisning på slottet.
Afhængig af forsamlingsforbuddet kan vi være opdelt i mindre grupper både til fællesspisning og yoga.
Efter en god nats søvn på slotsværelserne, mødes vi til en times hatha yoga og der vil være fokus på at vække krop og sind, så vi starter blidt og nænsomt ud. Vores morgenyogasessioner begynder altid på den måde, at vi bringer nærværet ind og vi runder altid af med en afspænding. Yogalæren tilpasser øvelserne, så alle kan være med. Både nybegyndere og øvede.
Efter yogaen, er det tid til at nyde morgenmaden i hotellets smukke omgivelser. Der serveres en rig morgenbuffet med friske råvarer, bla. fra Hindsgavl slots egen køkkenhave. Særligt om sommeren vil en del af retterne være præget af de frugter, bær, urter og grøntsager, som man høster fra egen have.
Sidst på formiddagen, er der mulighed for at deltage i vores stillevandring, hvor vi vil nyde naturen og omgivelserne omkring Hindsgavl slot. Vi vil besøge dyrehaven, som ligger på den anden side af slotshaven. Her vi kan se krondyr og dådyr og nyde skovens smukke, gamle træer samt den variererede natur med vandhuller og storslåede skrænter. Gåturen er på en times varighed.
Aftensmaden serveres i restauranten ved langbord, for dem der har lyst. Ønsker du at spise ved dit eget bord eller tage maden med ud på hotellets terrasse, så spørg personalet om mulighederne herfor - grundet Covid-19-restriktioner kan der desværre være mangel på ekstra borde for øjeblikket. Maden er delikat, frisk og fra jord til bord, som køkkenchefen selv udtrykker det.
Morgenyoga, meditation, gåtur til Lillebæltsbroen, og eftermiddagsyoga
En ny dag begynder og ligesom dagen før, begynder den med morgenyoga. Vi er igen opmærksomme på at strække og vække kroppen og yogalæreren vil lave øvelser, som bidrager til at skabe fornyet energi og livskraft.
Sidst på formiddagen, inviterer vi til en gåtur til Lillebæltsbroen. Vi besøger bl.a. slottets store køkkenhave, hvor vi dufter til urterne og vi kan herfra se ud til Fænøsund. Yogalæreren guider i en åndedrætsøvelse under gåturen. Turen er på en times varighed.
Yogalæreren har nogle mindfulnesskort med til dig og de øvrige gæster. Kortene indeholder nogle øvelser, som kan udføres enten under opholdet eller derhjemme. Det er nogle mindfulness sanse og aktivitetsøvelser, som bidrager til at skabe ro og bevidst nærvær. Om du ønsker at lave øvelserne, er naturligvis kravfrit. Det er en lille gave fra Tid til ro.
Vi inviterer til halvanden times yin yoga sidst på eftermiddagen og der vil være en guidet meditation.
Aftensmaden serveres ved langbord for de som har lyst og man er også velkommen til at tage sin mad med hen til et af de andre borde i restauranten eller spise på terrassen. Det er vores sidste aften sammen og vi hygger os med nogle sange fra Tid til ros lille sangbog, hvis der er stemning for det:-)
Tid til ro og yogalæreren vil sige dig tak for nogle dejlige dage på Hindsgavl slot og fordi du har taget så godt imod vores Danmarksophold i disse coronatider. Du ønskes en god tur hjem og en fortsat god sommer.
Programmet er vejledende. Ved ankomsten til slottet udleveres det endelige program. Det endelige program tager bl.a. højde for vejret. Indholdsmæssigt vil der ikke være forskel på det vejledende program og det endelige program. Kun rækkefølgen kan være ændret.
På denne side viser vi den billigste ledige totalpris pr. person ved to personer. Klik på 'Bestil nu'-knappen for at se priser for andre værelseskategorier og enkeltværelser.
Modtagelse på slottet af vores danske yogalærer
3 nætter på det naturskønne Hindsgavl Slot
Indkvartering slotsværelser med eget bad og toilet
Havevandring i den smukke slotshave med besøg i køkkenhaven og åndedrætsøvelse med udsigt til Lillebælt
Frokost og ekstra aktiviteter (massage, vandreture, bridge walking, vinsmagning etc.)
Se video fra Hindsgavl Slot
På Hindsgavl Slot er der mulighed for overnatning i et af de mange, flotte og atmosfærefyldte hotelværelser. I alt er der 120 værelser. Langt de fleste fremstår i klassisk slotsstil, mens de resterende værelser, beliggende i staldene, har et mere moderne udtryk. I mere end 200 år, var de to staldlænger hjemsted for slottets svin og malkekvæg, men i dag rummer bygningerne, ud over moderne konferencelokaler, smukke og moderne værelser.
Uanset hvilket værelse du vælger, vil du opleve, hvordan historien spiller en stor rolle i indretningen. Den ægte slotsstemning finder du i værelserne i hovedbygningen, hvor de fine himmelsenge, antikke rokokomøbler, lysekroner og guldspejle vidner om en tid, hvor adelige folk husede bygningerne. Værelserne i ko- og svinestaldene er milevidt fra den romantiske slotsstil. Her kombineres elementer fra den oprindelige staldbygning med moderne hotelløsninger og en nærmest poetisk klosterstemning, hvor enkelhed og æstetik er nøgleordene. De rå vægge i genbrugsmursten står i kontrast til det hvide loft, ligesom de smukke stofbeklædte sengegavle og de fritstående, runde brusenicher troner som skulpturer midt i rummet.
Vi råder over forskellige værelsestyper på Hindsgavl Slot. Alle værelser er lyse og indrettet med god skrivebordsplads, behagelig arbejdsstol, fladskærms-tv og bredbåndsforbindelse. Alle værelser har desuden eget bad og toilet. Du kan læse mere om værelsernes øvrige indretning nedenfor.
Moderne slotsværelse
Her tilbydes en værelsesindretning i høj kvalitet med et historisk præg i f.eks. tapeterne, som er af samme papirtype og har samme farver og pigmenter som i 1860-70'erne. Af hensyn til de fine tapeter er interiøret holdt enkelt og let i form og farver, og de ensfarvede tekstiler matcher farven i tapetet.
Værelset har god skrivebordsplads, behagelig arbejdsstol, fladskærms-tv og bredbåndsforbindelse, samt eget bad og toilet.
01. Middelfart Station - ca. 3,0 km
02. Den gamle lillebæltsbro - ca. 2,1 km
03. Motorvejsafkørsel 58 Middelfart (Mod Odense og Sjælland)- ca. 6,1 km
04. Motorvejsafkørsel 59 Fredericis S (Mod Jylland)- ca. 4,3 km
05. Hindsgavl Voldsted - ca. 0,6 km
I Middelfart på den vestlige spids af Fyn ud til Lillebælt, ligger det smukke og historiske Hindsgavl Slot. Slottet har gennem de sidste 10 år gennemgået en omfattende renovering og modernisering. Det gælder både selve hovedbygningen men også den store avlsgård, som før moderniseringen husede svine- og kostald samt en ladebygning. Avlsbygningen er i dag indrettet til hotelværelser og konferencelokaler. De storslåede, historiske bygninger i Middelfart omgivet af noget af Danmarks smukkeste natur giver til stadighed anledning til stor betagelse hos de gæster, der besøger stedet.
Omkring slottet er have og park med lysthuse, vandløb og bassiner, og her bliver ikke mindre skønt af, at det smukke Lillebælt er at ane i horisonten. Slottets omgivelser gør det svært ikke at lade sig betage, når man besøger Hindsgavl Slot. I det naturskønne område er der både udsigt til vand og skov, og går man i dyreparken er der stor sandsynlighed for at møde krondyr og dådyr. Det er som at træde ind i en tidslomme, når man ankommer til Hindsgavl Slot. En tidslomme fra en tid, der var engang.
Slottet i sig selv er unikt og fyldt med charme og sagnomspunden mystik, men også park, skov og dyrehave giver vores yogaophold en helt særlig dimension. Med disse enestående omgivelser er det oplagt at tage kaffen på terrassen, at dyrke vores yoga udendørs eller måske gå en tur i parken eller dyrehaven.
Hindsgavl Slot er et moderne og eksklusivt retræte i unikke omgivelser, der stammer tilbage fra middelalderen. Slottet har gennemlevet en dramatisk historie med krige og ødelæggelser, men fremstår i dag som et moderne og autentisk hotel og konferencecenter.
Vi har særligt udvalgt dette retræte til vores yogaophold i Danmark: En lille fynsk perle placeret i eksklusive omgivelser, da vi tror på, at omgivelserne spiller en betydelig rolle for dit ophold. Den rene, fynske natur tilfører dit yogaophold en ekstra dimension, da du i pauserne – og under vores aktiviteter – kan nyde den historiske tidslomme. Lokalernes lyse indretning og udtryk skaber en god og rolig atmosfære for dit ophold. Vores personlige erfaring er, at vores gæster nyder godt af de historiske omgivelser og føler sig energifyldte og motiverede hele dagen igennem, hvilket har en mærkbar positiv effekt på det udbytte, gæsterne tager med sig hjem fra opholdet.
Pausen, der giver god energi
Ud over de smukt restaurerede bygninger er Hindsgavl Slot kendt for sine flotte udendørs omgivelser. For enden af slotsparkens plæne har man den smukkeste udsigt til Lillebælt. I køkkenhaven holder gartnerne de afgrøder, som forsyner slotskøkkenet med årstidens råvarer. Tæt på Hindsgavl Slot finder man ligeledes en stor naturpark med krondyr og smuk, varieret natur. Hele området er velegnet til gå-, cykel- og løbeture samt ideelt til de små pauser i løbet af dit ophold.
Et sted med masser af historie
Historien om Hindsgavl starter i 1200-tallet, hvor kongen opførte slottet på dets daværende placering på slotsbanken. Hindsgavl Slot har været ophavssted til mange af de store begivenheder, der har været med til at skrive og ændre Danmarkshistorien. Det var blandt andet på Hindsgavl Slot, at den fredsaftale, der betød, at Danmark gav afkald på Norge, blev underskrevet. Der er dermed tale om et besøg, hvor historiens vingesus kan mærkes, når du sætter kurs mod Hindsgavl Slot.
Sæsonen bestemmer menuen
På Hindsgavl Slot vil du opleve, hvordan der kræses om de mindste detaljer. Køkkenet sørger for at forsyne jer med skønne måltider i løbet af hele opholdet.
Slotskøkkenet på Hindsgavl Slot har sin helt egen køkkenprofil med sæsonskiftende menuer og fokus på kvalitet og friske råvarer. Kokkene på Hindsgavl Slot har sans for detaljen og sørger sammen med slottets gartnere for at avlen fra egen store køkkenhave hvert forår og sommer indgår som vigtige elementer i menuerne. Du kan ganske enkelt smage kvaliteten i de gode, friske råvarer.
Du vil opleve at alt er hjemmelavet, lige fra brød og kager til honning, marmelade og pålægschokoladen på morgenbuffeten.
Restaurant Den Hvide Dame ligger i sidefløjen til den historiske hovedbygning. Hvis vejret tillader det, kan du også tage plads ude på terrassen med udsigt over slotsparken og til Lillebælt. Fra frokostkortet kan du vælge mellem både lette og mere fyldige retter.
Slotsladen er smukt renoveret, og de solide bjælkekonstruktioner er med til at skabe stemning i det imponerende rum, hvor der er højt til loftet og godt med plads. Her serverer vi morgenmad for vores overnattende gæster, og til aften vil du få serveret en lækker menu.
Der er god afstand mellem bordene – og både på terrassen og i Slotsladen er der højt til loftet.
Ankomst til Hindsgavl Slot
Ankommer du i god tid, kan du bruge lidt tid på at gå rundt på slottet - inde og ude - indtil vi allesammen mødes som beskrevet i dagsprogrammet (se under dag 1 ovenfor).
Frokosten er IKKE inkluderet under opholdet. Restauranten på slottet serverer en fantastisk frokost med bl.a. hjemmerøget fisk og urter fra egen have. Derudover, befinder der sig et cafeteria og et ishus ved den store vej cirka 2 kilometer væk. Det er også en mulighed at medbringe egen madpakke.
Middelfart Sygehus ligger ca. 3 km fra retrætet.
Nærmeste apotek ligger ca. 4 km fra retrætet.
Ifølge internationale hotelregler skal værelset forlades senest kl. 10.00 sidste feriedøgn. Værelset skal være klargjort til nye gæster senest kl. 14.00.
Der findes gratis trådløs internet på slottet. Vi anbefaler at begrænse brugen af emails, SMS og mobiltelefoni på retrætet. Hvis der skal foretages nødvendige opkald, henstiller vi til, at man går en tur eller diskret sender en SMS.
Vi har alt det nødvendige udstyr på retrætet, inkl. yogamåtter, bolsters, blokke etc. Dog vil vi i disse her coronatider anbefale dig at tage dit eget udstyr med. (Yogamåtte, yogablok eller nogle tykke bøger, en fast pude, et tæppe, et yogabælte eller et tørklæde).
Er du mere til et sommerophold?
Så tag et kig på de smukke fotografier fra slottet og slotshaven, eller læs mere på vores side med alle ophold i Danmark.